VS000553
Datum: 1992-07-17T02:00:00.000+02:00
datum_sodbe_i_stopnje: 1996-12-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: hudi primeri
odskodnina: 7900000 SIT
opombe: II Ips 446/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Prometna nesreča - sopotnica.

## Škodni dogodek

Enostranski izpah C 4, delno ohromelost vseh štirih udov, odrgnine ob desnem očesu, učvrstitev C 4 in C 5.

## Poškodba

Hude trajne telesne bolečine 8 dni, neprestano zmerno hude 6 tednov, zelo pogoste zmerno hude še v nadaljnjih 2 mesecih, lažje trajne telesne bolečine še 5 mesecev, ki so občasno prehajale v zmerno hude, v nadaljevanju in vse do danes pa so ji ostale še lažje občasne telesne bolečine tako v vratu, kot tudi v desnem zgornjem udu, pri čemer jo bodo takšne telesne bolečine spremljale do konca življenja.

## Telesne bolečine

Dolgotrajna hospitalizacija, operativni poseg v splošni omami, zdravljenje na oddelku za intenzivno nego.

#### Hospitalizacija

Bila je izpostavljena številnim kontrolnim pregledom.

#### Ambulantno zdravljenje

Bila je izpostavljena dolgotrajni fizikalni terapiji.

#### Rehabilitacija

Nosila je plastične ovratnice, bila je izpostavljena ionizirajočemu žarčenju, rentgenskemu slikanju.

#### Nevšečnosti med zdravljenjem

## Strah

Tožnica se je samega škodnega dogodka izrazito ustrašila, kakor tudi same narave poškodbe, saj je šlo za nepričakovan, za telo boleč in agresiven dogodek. V trenutku prevračanja je občutila življenjsko ogorženost, takoj zatem pa zaradi nenadnih bolečin v vratu in mrtvenja v udih hud strah pred popolno ohromelostjo. Intenziven primarni strah je trajal 2 dni. Tožnica je pretrpela tudi strah sekundarnega zanačaja, ki se je pojavljal že prve dni hospitalizacije ob informacijah o obsegu in tipu poškodbe in je bil vsaj mesec dni hude intenzitete. Kasneje, ko se je nevrološki deficit pričel popravljati, se je sekundarni strah za izid zdravljenja nekoliko umiril, ponovno pa se je poglobil zaradi potrebe po izjemno dolgotrajni rehabilitaciji. Zaradi tega tožnica doživlja še sedaj konstantni srednje intenzivni sekundarni strah v smislu trajne telesne invalidnosti in trajnega zmanjšanja delovne zmogljivosti.

## Zmanjšanje življenjske aktivnosti

Tožnica je zaradi omejene gibljivosti vratu omejena pri vseh tistih delih, kjer bi morala do skrajnih leg neboleče gibati z glavo, prav tako je znatno ovirana pri aktivnostih, ki zahtevajo sunkovite gibe ali daljše vztrajanje v prisilnih položajih vratu in glave. Omejena gibljivost v desnem ramenskem sklepu ji onemogoča delo nad nivojem ramen in seganje v zatilje, k temu priopomore tudi nepopolna funkcionalnost desnega komolca. Zaradi oslabljene grobe mišične moči v desni roki ne more nositi in dvigovati težjih bremen nad 3 kg, zaradi motene motorike tudi ni zmožna za ponavljajoče hitre in koordinirane gibe. Od škodnega dogodka dalje ne more teči. Izvedenec ocenjuje, da je njena splošna življenjska aktivnost zaradi posledic poškodbe zmanjšana za 35%.

## Skaženost

Pri tožnici so ostale vidne spremembe zunanjosti, saj od škodnega dogodka dalje šepa z desno nogo pri hitrejši hoji, hoji po neravnih terenih, po strminah, stopnicah in pri tekanju.

---

ZOR člen 200, 203